**Aleš Kranjc** (s. 29. heinäkuuta 1981 Jesenice, Slovenian ST, Jugoslavia) on slovenialainen jääkiekkopuolustaja, joka pelaa Alps Hockey Leaguen slovenialaisjoukkue HDD Jesenicessä. Hän on aiemmin pelannut ulkomailla Itävallassa, Unkarissa, Tšekissä, Saksassa, Venäjällä ja Ruotsissa.

Ura
---

### Seuraura

Kranjc on HK Jesenicen kasvatti. Hän debytoi seuran miesten joukkueessa 16-vuotiaana Slovenian pääsarjassa kaudella 1997–1998. Kranjc voitti sarjan puolustajien pistepörssin kaudella 2004–2005 tehoilla 15+11=26 ja kaudella 2005–2006 tehoilla 17+15=32. Hän voitti Slovenian-mestaruuden vuosina 2005, 2006 ja 2008. Kranjc voitti Jesenicessä myös Interligan mestaruuden vuosina 2005 ja 2006. Kaudella 2005–2006 hän edusti joukkuetta myös Continental Cupissa.

Kaudeksi 2006–2007 Kranjc oli siirtymässä Ruotsin toiseksi korkeimmalle sarjatasolle HockeyAllsvenskanin Södertälje SK:hon, mutta hän palasi kuitenkin ennen kauden alkua perhesyistä takaisin Jeseniceen. Joukkue siirtyi kaudeksi 2006–2007 pelaamaan Itävallan Erste Bank Eishockey Ligaa. Kranjc oli 11 osumallaan joukkueen eniten maaleja tehnyt puolustaja. Kaudella 2007–2008 hän oli Jesenicen tehokkain puolustaja tehoilla 5+17=22, kuten myös kaudella 2008–2009 tehoilla 9+27=36, joilla Kranjc jakoi EBEL:n puolustajien pistepörssin yhdeksännen sijan EC Salzburgin Lee Sweattin kanssa.

Kaudella 2009–2010 Kranjc jatkoi EBEL-uraansa itävaltalaisessa Vienna Capitalsissa ja kaudella 2010–2011 unkarilaisessa Alba Volán Székesfehérvárissa, jossa hän voitti myös kauden päätteeksi Unkarin-mestaruuden. Kaudeksi 2011–2012 Kranjc siirtyi Tšekin Extraligaan ja HC České Budějovicen riveihin. Hän jakoi joukkueen sisäisen tehotilaston voiton Jiří Šimánekin kanssa lukemalla +10. Elokuussa 2012 Kranjc siirtyi koeajalle Saksan DEL-liigan Kölner Haieen. Syyskuussa hän sai joukkueeseen sopimuksen kaudeksi 2012–2013. Marraskuussa sitä jatkettiin vielä vuodella. Kranjc eteni Kölnin kanssa aina DEL:n finaaleihin saakka, mutta mestaruuden vei lopulta kuitenkin Eisbären Berlinin otteluvoitoin 3–1. Myös kaudella 2013–2014 Köln eteni finaaleihin, mutta tällä kertaa Saksan-mestaruuden vei ERC Ingolstadt otteluvoitoin 3–0.

Syyskuussa 2014 Kranjc siirtyi Venäjän toiseksi korkeimmalle sarjatasolle VHL-joukkue Kuban Krasnodariin, mutta viiden siellä pelatun ottelun jälkeen hän siirtyi lokakuussa try-outille Ruotsin toiseksi korkeimmalle sarjatasolle HockeyAllsvenskanin Södertälje SK:hon. Marraskuussa Kranjc sai joukkueeseen loppukauden 2014–2015 kattaneen sopimuksen. Kaudeksi 2015–2016 hän siirtyi vuoden mittaisella sopimuksella Tšekin Extraligan Piráti Chomutoviin. Marraskuussa 2015 Kranjc siirtyi sieltä loppukaudeksi Itävaltaan EBEL-liigan Graz 99ersiin.

Kaudeksi 2016–2017 Kranjc siirtyi vuoden mittaisella sopimuksella kansainvälisen Alps Hockey Leaguen slovenialaisjoukkue HDD Jesenicen riveihin.

### Maajoukkueura

Kranjc edusti Sloveniaa Sotšin olympiakisoissa 2014 sekä Torinon, Vancouverin ja Sotšin olympialaisten karsinnoissa. Hän pelasi myös MM-kilpailuissa vuosina 2003, 2006, 2008, 2011, 2013 ja 2015. Vuoden 2006 turnauksessa Kranjc oli pelipaikastaan huolimatta Slovenian paras maalintekijä ja toiseksi paras pistemies Anže Kopitarin jälkeen tehoilla 4+2=6. Hän voitti myös turnauksen puolustajien maalipörssin. Kranjc pelasi myös B-sarjan MM-kilpailuissa vuonna 2000, I-divisioonan MM-kilpailuissa vuosina 2004 ja 2010 voittaen molemmista turnauksista lohkokultaa sekä IA-divisioonan MM-kilpailuissa vuosina 2012, 2014 ja 2016 voittaen kultaa.

Kranjc pelasi myös alle 20-vuotiaiden II-divisioonan MM-kilpailuissa vuonna 2001, jolloin hän voitti kultaa. Kranjcilla oli turnauksessa Slovenian paras teholukema +7. Hän pelasi myös alle 20-vuotiaiden C-sarjan MM-kilpailuissa vuosina 1999 ja 2000, joista jälkimmäisessä turnauksessa Kranjc voitti joukkueensa sisäisen maalipörssin ja jakoi turnauksen puolustajien maalipörssin voiton Itävallan Thomas Pöckin kanssa. Hän pelasi myös alle 18-vuotiaiden B-sarjan EM-kilpailuissa vuonna 1997, C-sarjan EM-kilpailuissa vuonna 1998 ja I-divisioonan EM-kilpailuissa vuonna 1999.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 1996–1997 |  |  |  |  |  |  |  |  |  |  |  |  | U18-EM B | 5 | 0 | 2 | 2 | 2 |
| 1997–1998 | HK Jesenice | Slovenia | – | – | – | – | – | – | – | – | – | – | U18-EM C | 4 | 1 | 3 | 4 | 31 |
| 1998–1999 | HK Jesenice | Slovenia | – | – | – | – | – | – | – | – | – | – | U18-EMd1 | 4 | 1 | 3 | 4 | 31 |
|  |  |  |  |  |  |  |  |  |  |  |  |  | JMM C | 4 | 0 | 2 | 2 | 6 |
| 1999–2000 | HK Jesenice | IEL | 30 | 3 | 1 | 4 | 24 | – | – | – | – | – | JMM C | 4 | 4 | 1 | 5 | 4 |
|  | HK Jesenice | Slovenia | – | – | – | – | – | – | – | – | – | – | MM B | 7 | 1 | 1 | 2 | 4 |
| 2000–2001 | HK Jesenice | IEL | 20 | 9 | 8 | 17 | 12 | – | – | – | – | – | JMMd2 | 4 | 1 | 3 | 4 | 10 |
|  | HK Jesenice | Slovenia | 25 | 5 | 15 | 20 | 6 | – | – | – | – | – |
| 2001–2002 | HK Jesenice | IEL | 14 | 1 | 6 | 7 | 8 | – | – | – | – | – |
|  | HK Jesenice | Slovenia | 14 | 2 | 10 | 12 | 18 | – | – | – | – | – |
| 2002–2003 | HK Jesenice | IEL | 16 | 4 | 8 | 12 | 22 | – | – | – | – | – | MM | 6 | 0 | 1 | 1 | 2 |
|  | HK Jesenice | Slovenia | 26 | 10 | 19 | 29 | 24 | 5 | 1 | 0 | 1 | 0 |
| 2003-2004 | HK Jesenice | IEL | 16 | 5 | 5 | 10 | 8 | 5 | 2 | 0 | 2 | 4 | MMd1 | 5 | 2 | 0 | 2 | 16 |
|  | HK Jesenice | Slovenia | 14 | 7 | 6 | 13 | 16 | 4 | 2 | 1 | 3 | 2 |
| 2004–2005 | HK Jesenice | IEL | 25 | 9 | 12 | 21 | 68 | – | – | – | – | – | OQ | 3 | 0 | 0 | 0 | 0 |
|  | HK Jesenice | Slovenia | 19 | 15 | 11 | 26 | 24 | – | – | – | – | – |
| 2005–2006 | HK Jesenice | IEL | 22 | 10 | 10 | 20 | 53 | 6 | 6 | 1 | 7 | 20 | MM | 6 | 4 | 2 | 6 | 10 |
|  | HK Jesenice | Slovenia | 24 | 17 | 15 | 32 | 86 | – | – | – | – | – |
| 2006–2007 | HK Jesenice | EBEL | 40 | 11 | 7 | 18 | 40 | – | – | – | – | – |
|  | HD Jesenice mladi | Slovenia | 1 | 0 | 1 | 1 | 0 | – | – | – | – | – |
| 2007–2008 | HK Jesenice | EBEL | 45 | 5 | 17 | 22 | 46 | 5 | 0 | 1 | 1 | 6 | MM | 5 | 0 | 1 | 1 | 0 |
|  | HK Jesenice | Slovenia | – | – | – | – | – | 6 | 1 | 4 | 5 | 0 |
| 2008–2009 | HK Jesenice | EBEL | 49 | 9 | 27 | 36 | 40 | – | – | – | – | – | OQ | 3 | 1 | 0 | 1 | 2 |
| 2009–2010 | Vienna Capitals | EBEL | 51 | 10 | 13 | 23 | 28 | 12 | 1 | 3 | 4 | 2 | MMd1 | 5 | 2 | 1 | 3 | 4 |
| 2010–2011 | Alba Volán Székesfehérvár | EBEL | 40 | 3 | 14 | 17 | 32 | – | – | – | – | – | MM | 6 | 1 | 0 | 1 | 8 |
|  | Alba Volán Székesfehérvár | Unkari | – | – | – | – | – | 2 | 0 | 2 | 2 | 6 |
| 2011–2012 | HC České Budějovice | ČEL | 51 | 2 | 10 | 12 | 24 | 5 | 0 | 2 | 2 | 2 | MMd1 A | 5 | 2 | 2 | 4 | 4 |
| 2012–2013 | Kölner Haie | DEL | 48 | 5 | 20 | 25 | 32 | 12 | 2 | 5 | 7 | 12 | OQ | 3 | 0 | 2 | 2 | 16 |
|  |  |  |  |  |  |  |  |  |  |  |  |  | MM | 7 | 0 | 0 | 0 | 10 |
| 2013–2014 | Kölner Haie | DEL | 36 | 3 | 5 | 8 | 16 | 14 | 1 | 0 | 1 | 2 | OK | 5 | 0 | 0 | 0 | 2 |
| 2014–2015 | Kuban Krasnodar | VHL | 5 | 1 | 0 | 1 | 6 | – | – | – | – | – | MM | 7 | 0 | 3 | 3 | 0 |
|  | Södertälje SK | Allsvenskan | 11 | 1 | 0 | 1 | 4 | – | – | – | – | – |
| 2015–2016 | Piráti Chomutov | ČEL | 8 | 0 | 0 | 0 | 2 | – | – | – | – | – | MMd1 A | 5 | 0 | 0 | 0 | 4 |
|  | Graz 99ers | EBEL | 34 | 0 | 12 | 12 | 26 | – | – | – | – | – |
| 6 kautta | yhteensä | EBEL | 259 | 38 | 90 | 128 | 212 | 17 | 1 | 4 | 5 | 8 |
| 2 kautta | yhteensä | DEL | 84 | 8 | 25 | 33 | 48 | 26 | 3 | 5 | 8 | 14 |
| 2 kautta | yhteensä | ČEL | 59 | 2 | 10 | 12 | 26 | 5 | 0 | 2 | 2 | 2 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Aleš Kranjc**.
* Aleš Kranjc The Internet Hockey Databasessa (englanniksi)
* Aleš Kranjc *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Aleš Kranjc *Elite Prospects*. Everysport Media Group AB.  (englanniksi)
2. 1 2  Kranjc på tryout!  23.10.2014. Södertälje Sportklubb.  Arkistoitu 25.5.2015. Viitattu 24.5.2015. (ruotsiksi)
3. ↑  Vansa, Antonín: Přichází slovinský reprezentant Aleš Kranjc!  11.7.2011. České Budějovice:  ČEZ Motor. Viitattu 24.5.2015. (tšekiksi)
4. ↑  Probevertrag für Ales Kranjc *Kölner Haie*.  1.8.2012. KEC Kölner Eishockey-Gesellschaft "Die Haie" mbH. Viitattu 24.5.2015. (saksaksi)
5. ↑  Robinson und Kranjc erhalten DEL-Verträge *Kölner Haie*.  5.9.2012. KEC Kölner Eishockey-Gesellschaft "Die Haie" mbH. Viitattu 24.5.2015. (saksaksi)
6. ↑  Bödeker, Uwe: Haie verlängern mit sechs Stars *Express*.  24.11.2012. KÖLN:  M. DuMont Schauberg.  Arkistoitu 24.5.2015. Viitattu 24.5.2015. (saksaksi)
7. ↑  SSK förlänger med Kranjc  11.11.2014. Södertälje Sportklubb.  Arkistoitu 24.5.2015. Viitattu 24.5.2015. (ruotsiksi)
8. ↑  Přichází další účastník letošního MS, obranu Pirátů posiluje Slovinec Aleš Kranjc  18.6.2015. Chomutov:  Pirátů Chomutov. Viitattu 18.6.2015. (tšekiksi)
9. ↑  Graz 99ers | Facebook (saksaksi)
10. ↑  HDD Jesenice Twitterissä (sloveeniksi)